

## Slovensko gospodarsko in raziskovalno združenje, Bruselj

**Občasna informacija članom 189 – 2020**

**21. december 2020**

**Predlog za revizijo pravil EU o vseevropskih energetskih omrežjih oziroma uredbe TEN-E**

***Da bo Evropa lahko napredovala pri oblikovanju podnebno nevtralnega gospodarstva, ki temelji na čisti energiji, je potrebna nova infrastruktura, prilagojena novim tehnologijam. Evropska komisija je zato sprejela predlog za revizijo pravil EU o vseevropskih energetskih omrežjih (uredba TEN-E). Revidirana pravila TEN-E naj bi omogočila v energetski sistem vključiti čiste tehnologije, vključno z vetrno energijo in vodikom. Člani lahko dobijo dodatne informacije na SBRA.***

Evropska komisija je v predlog za revizijo uredbe TEN-T vključila zahtevo, da morajo vsi projekti izpolnjevati obvezna merila trajnostnosti, posodobitev kategorij infrastrukture, ki so upravičene do podpore v okviru politike TEN-E, vodikovo infrastrukturo, posodobljena pravila, ki naj bi spodbujala uvajanje pametnih omrežij za električno energijo, nove določbe o naložbah v pametna omrežja za vključitev čistih plinov (kot sta bioplin in obnovljivi vodik) v obstoječa omrežja.

V predlogu uredbe so tudi nove določbe o podpori projektom, ki EU povezujejo s tretjimi državami (projekti skupnega interesa) ter ki imajo obojestranske koristi in prispevajo k splošnim energetskim in podnebnim ciljem EU, revidiran okvir upravljanja za izboljšanje postopka načrtovanja infrastrukture, ukrepe za poenostavitev upravnih postopkov.

**Koristne informacije:**

* Predlog za revidirano uredbo TEN-E:
* <https://ec.europa.eu/energy/sites/ener/files/revised_ten-e_regulation_.pdf>
* Priloge k predlogu za revidirano uredbo TEN-E:
* <https://ec.europa.eu/energy/sites/ener/files/annexes_to_the_revised_ten-e_regulation.pdf>

Pripravila:

Darja Kocbek